EkBass/fiwiki-20250220-pages-articles huggingface dataset:
Sakai (täsmennyssivu)

Sakai voi tarkoittaa: == Maantiede == * Sakai, Japanin kaupunki Osakan prefektuurissa * Sakai, Japanin kaupunki Fukuin prefektuurissa * Sakai, Japanin maaseutukaupunki Ibarakin prefektuurissa * Sakai, Japanin entinen maaseutukaupunki Fukuin prefektuurissa * Sakai, Japanin entinen kyläkunta Naganon prefektuurissa * Sakain piirikunta, Japanin entinen piirikunta Fukuin prefektuurissa == Henkilöt == * Daisuke Sakai (s. 1997), japanilainen jalkapalloilija * Frankie Sakai (1929–1996), japanilainen näyttelijä, koomikko ja muusikko * Gōtoku Sakai (s. 1991), japanilainen jalkapalloilija * Izumi Sakai (1967–2007), japanilainen laulaja * Hideo Sakai (1909–1996), japanilainen jalkapalloilija * Hiroki Sakai (s. 1990), japanilainen jalkapalloilija * Sakai Hōitsu (1761–1828), japanilainen Kōrin-koulukunnan taidemaalari * Naoki Sakai (s. 1975), japanilainen jalkapalloilija * Richard Sakai (s. 1954), yhdysvaltalainen käsikirjoittaja * Saburō Sakai (1916–2000), Japanin keisarillisen laivaston hävittäjälentäjä * Tatsuya Sakai (s. 1990), japanilainen jalkapalloilija * Tomoyuki Sakai (s. 1979), japanilainen jalkapalloilija * Yoshio Sakai (1910–?), japanilainen maahockeypelaaja ja olympiamitalisti * Yuki Sakai (s. 1989), japanilainen jalkapalloilija == Muuta == * sakait, etninen ryhmä Indonesian Sumatran saarella * Sakai-klaani, japanilainen klaani * Sakai-linja, JR Nishi-Nihonin rautatielinja Japanissa
Konttikurottaja

Konttikurottaja on konttien käsittelyyn tarkoitettu työkone. Konttikurottajia käytetään etenkin satamissa ja konttiterminaaleissa konttien nosteluun ja siirtelyyn kuljetusvälineiden ja varastoalueiden välillä. Cargotec on merkittävä konttikurottajien valmistaja Kalmar-brändillään.Kalmar.fi == Lähteet == Luokka:Työkoneet
Ylä-Savon sote-kuntayhtymä

Ylä-Savon sote-kuntayhtymä, (perustamissopimuksessa käytetään kirjoitusasua Ylä-Savon SOTE kuntayhtymä), oli neljän pohjoissavolaisen kunnan yhdessä omistama kuntayhtymä, joka järjesti sosiaali- ja terveydenhoitopalveluja jäsenkunnissaan eli Iisalmessa, Kiuruvedellä, Sonkajärvellä ja Vieremällä. Päivähoidon järjestäminen jäi jäsenkunnille. Kuntayhtymän toiminta lakkasi vuoden 2023 alusta, kun sosiaali- ja terveyspalveluiden järjestämisvastuu siirtyi hyvinvointialueille. Kuntayhtymän kotipaikka oli Iisalmi. Kuntayhtymä työllisti noin 1 400 työntekijää. Jäsenkuntien asukasmäärä oli noin 37 000. Kuntayhtymä ylläpiti esimerkiksi Iisalmen sairaalaa sekä terveyskeskusta kussakin jäsenkunnassa (Iisalmen terveyskeskus, Kiuruveden terveyskeskus, Sonkajärven terveyskeskus ja Vieremän terveyskeskus. Lisäksi kuntayhtymä ylläpiti hammashoitolaa kussakin jäsenkunnassa, kodinhoitoyksiköitä, mielenterveys- ja päihdepalveluja, perhe- ja sosiaalikeskuksia, kehitysvammaisten asumis- ja päivätoimintaa, ikäihmisten asumispalveluja, ympäristö- ja terveysvalvontapalveluja sekä eläinlääkärien toimipisteitä. Terveydenhuollon päivystystoiminnasta vastasi Iisalmen sairaala. Kuntayhtymä sijaitsi Pohjois-Savon sairaanhoitopiirin alueella. Monia erikoissairaanhoidon palveluja (esimerkiksi psykiatrian päivystys, vaativammat leikkaukset) tuotettiin Kuopion yliopistollisen sairaalan (KYS) piirissä. ==Sairaalat ja terveysasemat== Toimipaikan nimi Kunta Osoite Koordinaatit Kuva Lisätietoja (www-sivu) Iisalmen sairaala Iisalmi Riistakatu 23, 74120 Iisalmi Päivystys Iisalmen terveyskeskus Iisalmi Meijerikatu 2, 74120 Iisalmi Iisalmen terveyskeskus , Vastaanotot Kiuruveden terveyskeskus Kiuruvesi Nivankatu 31, 74700 Kiuruvesi Kiuruveden terveyskeskus , Vastaanotot Sonkajärven terveyskeskus Sonkajärvi Taivallahdentie 4, 74300 Sonkajärvi Sonkajärven terveyskeskus , Vastaanotot Vieremän terveyskeskus Vieremä Ponssentie 11, 74200 Vieremä ==Lähteet== * Luokka:Kuntayhtymät Luokka:Julkinen terveydenhoito Suomessa Luokka:Iisalmi
Sten Pettersson

Sten Karl Leopold "Sten-Pelle" Pettersson (11. syyskuuta 1902 Tukholma – 1. kesäkuuta 1984 Tukholma) oli ruotsalainen aitajuoksun olympiamitalisti ja maailmanennätysmies. Hän edusti tukholmalaista IK Göta -seuraa. Hän oli pituudeltaan 190 cm ja painoi aktiiviuransa aikana 79 kg. Pettersson saavutti Pariisin olympialaisissa 1924 pronssia 110 metrin aitajuoksussa ajalla 15,4. Hän teki 400 metrin aitajuoksun maailmanennätyksen 53,8 Colombes'ssa 4. lokakuuta 1925. Hän juoksi 110 metrin aitajuoksun maailmanennätyksen 14,8 Tukholmassa 18. syyskuuta 1927. Amsterdamin olympialaisissa 1928 hän sijoittui 400 metrin aitajuoksussa ja 4 × 400 metrin viestissä neljänneksi sekä karsiutui 110 metrin aitajuoksun välierissä. Los Angelesin olympialaisissa 1932 hän karsiutui 400 metrin juoksun alkuerissä ja 400 metrin aitajuoksun välierissä. Torinon EM-kilpailuissa 1934 hän karsiutui 110 metrin aitajuoksun välierissä. Pettersson voitti Ruotsin-mestaruuden 100 metrillä 1925 ja 1926, 200 metrillä 1925, 1927 ja 1928, 400 metrilä 1928, 110 metrin aitajuoksussa 1923–1926, 1930 ja 1933, 400 metrin aitajuokussa 1923 ja 1925–1930 sekä vauhdittomassa korkeushypyssä 1923–1925. Yleisurheilu-uransa jälkeen Pettersson nousi maajoukkuetasolle keilailussa. Hän voitti Ruotsin-mestaruuden viisimiehisjoukkuekilpailussa 1941 sekä henkilökohtaisessa kilpailussa ja nelimiehisjoukkuekilpailussa 1942. Hän teki kahden sarjan Ruotsin ennätykseksi 521 pistettä. Pettersson sai ensimmäisen Svenska Dagbladetin kultamitalin vuonna 1925. == Lähteet == Luokka:Ruotsalaiset pika-aitajuoksijat Luokka:Ruotsalaiset 400 metrin aitajuoksijat Luokka:Ruotsalaiset pikajuoksijat Luokka:Ruotsalaiset olympiamitalistit Luokka:Vuonna 1902 syntyneet Luokka:Vuonna 1984 kuolleet
James John Gordon Bremer

James John Gordon Bremer (26. syyskuuta 1786 - 14\. heinäkuuta 1850) oli brittiläinen meriupseeri. Hän oli mukana kahdessa yrityksessä - Fort Dundas ja Port Essington - perustaa pohjois-Australiaan brittiläinen siirtokunta, jotka molemmat epäonnistuivat. Myöhemmin hän osallistui ensimmäiseen oopiumisotaan Kiinaa vastaan. Hänet ylennettiin lippueamiraaliksi vuonna 1849. Bremerin isä James Bremer (k. tammikuussa 1786) oli merivoimien luutnantti, samoin kuin hänen isoisänsä kapteeni James Bremer (k. 1774). Bremer liittyi itse laivastoon vuoden 1794 loppupuolella.O’Byrne 1849, s. 120 Napoleonin sotien aikana Bremer sai valloitetuksi kaksi Ranskan laivaston alusta, jotka olivat Weser ja Le Bon Génie. Helmikuussa 1824 Bremer sai käskyn perustaa siirtokunta Melvillensaarelle. Kesäkuussa samana vuonna hän saapui aluksellaan Sydneyyn ja vietti kuukauden kooten varusteita ja miehiä. Hänen johtamansa retkikunta perusti Fort Dundas -nimisen siirtokunnan virallisesti 26. syyskuuta 1824. Paikka oli huonosti valittu, mistä Bremer ei kuitenkaan ollut tietoinen, sillä hän tarkasteli aluetta ainoastaan kuivan kauden aikana. Hän poistui Fort Dundasista marraskuussa 1824 ja matkusti Intiaan, missä otti osaa ensimmäiseen anglo–burmalaiseen sotaan. Fort Dundas hylättiin vuonna 1828, kun sen asukkaat siirrettiin Fort Wellingtoniin Rafflesinlahdelle. Fort Wellington puolestaan hylättiin vuonna 1829. Aiemmista epäonnistumisista huolimatta brittien piirissä eli usko pohjoisen kauppa-aseman mahdollisuuksiin, ja vuonna 1837 Bremer sai paroni Glenelgiltä tehtäväkseen perustaa uusi siirtokunta alueelle. Bremerin alukset HMS Alligator ja HMS Britomart johtivat retkikunnan Port Essingtoniin, jonne perustettiin virallisesti nimellä Port Victoria tunnettu siirtokunta lokakuussa 1838. Bremer haaveili onnistuneesta siirtokunnasta ja yritti saada lupia myydä alueella maa-alueita pysyvää asutusta varten, mutta paroni Glenelg ei halunnut kiirehtiä asiaa. Bremer jätti siirtokunnan kesäkuussa 1839 lähteäkseen jälleen Intiaan. Siirtokunnan viralliseksi komentajaksi tuli tällöin merijalkaväen upseeri John McArthur, joka tosin oli ollut merkittävä auktoriteetti siirtokunnassa sen perustamisesta lähtien. Vastoinkäymisten ja kustannusten takia myös Port Essington hylättiin vuonna 1849. Ensimmäisessä oopiumisodassa Bremer komensi kahdesti brittien koko merivoimia alueella. Kiinalaiset luonnehtivat häntä kyvykkäimmäksi viholliskomentajaksi sodassa. Hänestä tehtiin ansioidensa johdosta Bathin ritarikunnan jäsen arvolla Knight Commander. Huhtikuussa 1846 Bremer nimitettiin Kanaalin laivaston varapäälliköksi, sekä saman vuoden marraskuussa Woolwichin sataman superintendentiksi. Hänet ylennettiin lippueamiraaliksi vuonna 1849. Hän kuoli Comptonissa lähellä Plymouthia 14. helmikuuta 1850. == Lähteet == * === Viitteet === Luokka:Bathin ritarikunta Luokka:Brittiläiset amiraalit Luokka:Vuonna 1786 syntyneet Luokka:Vuonna 1850 kuolleet
Marian Costea

Marian Costea (13. kesäkuuta 1952 Bukarest – 10. huhtikuuta 2024) oli romanialainen jääkiekkoilija, joka pelasi hyökkääjänä. Hän edusti Romanian pääsarjan Dinamo Bucureștia kymmenen kauden ajan. Costea pelasi myös Romanian maajoukkueessa Innsbruckin talviolympialaisissa 1976 ja Lake Placidin talviolympialaisissa 1980. Innsbruckissa hän pelasi kuusi ottelua tehopistein 3+3=6 keräten 12 rangaistusminuuttia ja Lake Placidissa viisi ottelua tehopistein 3+2=5 keräten 14 rangaistusminuuttia. Costea edusti Romaniaa myös maailmanmestaruuskilpailuissa 1977, joissa hän pelasi kymmenen ottelua tehoin 0+3=3 keräten 26 rangaistusminuuttia. == Lähteet == Luokka:Romanialaiset jääkiekkoilijat Luokka:Vuonna 1952 syntyneet Luokka:Vuonna 2024 kuolleet
Sonkajärven tsasouna

Sonkajärven Jumalansynnyttäjän kuolonuneen nukkumisen tsasouna, eli Sonkajärven tsasouna on Sonkajärven keskustassa, kunnantalon vieressä sijaitseva ortodoksinen rukoushuone. Puisen tsasounan suunnitteli arkkitehti Ilmari Ahonen ja sen vihki 1. lokakuuta 1961 arkkipiispa Paavali. Rukoushuoneen sisätilat kunnostettiin talkootyöllä ja lahjoitusvaroin vuonna 2004. Tällöin pyhäkkö sai uuden, arkkitehti Sakari Siitosen suunnitteleman ikonostaasin ja Oulunseudun Ikonimaalarit maalasivat sen uudet ikonit. Vuosien 1939–1944 sotien seurauksena 70 prosenttia Suomen ortodokseista joutui jättämään aiemman kotipaikkansa Suomessa. Heille rakennettiin 13 kirkkoa ja 41 tai 42 rukoushuonetta. Sonkajärven tsasouna lukeutuu näihin rakennuksiin, ja on rakennettu Suomen kreikkalaiskatolisen kirkkokunnan jälleenrakentamista koskevan lain (1950) ja asetuksen turvin. Nykyään tsanouna toimii ortodoksisen kirkon Kuopion ja Karjalan hiippakunnan, Iisalmen ortodoksisen seurakunnan Sonkajärven alueen pyhäkkönä. Tsasounan temppelijuhlaa eli praasniekkaa vietetään 15. elokuuta. == Lähteet == ==Aiheesta muualla== *Jumalanäidin kuolonuneen nukkumisen rukoushuone, Sonkajärvi (ikonimaalarit.fi) Luokka:Sonkajärven rakennukset ja rakennelmat Luokka:Suomen ortodoksiset kirkkorakennukset Luokka:Kuopion ja Karjalan hiippakunta Luokka:Suomen puukirkot Luokka:Rukoushuoneet Luokka:Pohjois-Savon kirkkorakennukset
Elöd Antal

Elöd Gherghely Antal (s. 11. maaliskuuta 1955) on romanialainen jääkiekkoilija, joka pelasi puolustajana. Hän edusti Romanian pääsarjan SC Miercurea Ciucia 15 kauden ajan ja Avântul Miercurea Ciucia sekä Steaua Bucureștia kumpaakin yhden kauden ajan. Kaudella 1979–1980 hän teki SC Miercurea Ciucin joukkueessa tehopisteet 62+43=105. Antal pelasi myös Romanian maajoukkueessa Innsbruckin talviolympialaisissa 1976 ja Lake Placidin talviolympialaisissa 1980. Innsbruckissa hän pelasi kuusi ottelua tehopistein 5+1=6 ja Lake Placidissa viisi ottelua tehopistein 0+3=3 keräten kaksi rangaistusminuuttia. Antal edusti Romaniaa myös maailmanmestaruuskilpailuissa 1977, joissa hän pelasi kymmenen ottelua tehoin 0+1=1 keräten kuusi rangaistusminuuttia. == Lähteet == Luokka:Romanialaiset jääkiekkoilijat Luokka:Vuonna 1955 syntyneet Luokka:Elävät henkilöt
Sauna 2000

Sauna 2000 on Moya Horrorin kehittämämä videopeli. Pelin demo-versiossa tarkoituksena on ehtiä lämmittää sauna ja saunoa ennen kuin aurinko laskee. Peli on tehty graafisesti 90-luvun videopelien tyyliin. Pelin demo-versio julkaistiin helmikuussa 2020 digitaalisen demo-kauhupeli-levyn Haunted PS1 Demo Discin mukana, jossa oli kuusitoista muuta peliä. ==Pelaaminen== ===Demo- versio=== Pelin demo-versiossa peli alkaa järven rannalta, jossa on muun muassa sauna ja liiteri. Pelaajan pitää lämmittää sauna ja saunoa ennen kuin aurinko laskee. Pelihahmo, jolla pelaaja pelaa puhuu ääneen kertoakseen pelaajalle ohjeita. Pelaajan pitää muun muassa pilkkoa polttopuita ja hakea vettä laiturin päästä. ====Demo-version lopetukset==== Demo-versiossa pelissä on neljä lopetusta. Niistä kolme ovat helposti saatavilla, mutta neljäs tulee satunnaisesti jonkin lopetuksen jälkeen. * Jos pelaaja ehtii lämmittää saunan ja saunoa ennen kuin aurinko laskee, jossain vaiheessa pelaajan viereen ilmestyy piru "Man with horns". Piru puhuu pelaajalle pelin loppuun saakka. Jokin iso valoisa asia alkaa kasvamaan taivaalla, joka pikkuhiljaa täyttää koko taivaan. Sen jälkeen peli loppuu. * Jos pelaaja ei ehdi lämmittää saunaa ja saunoa ennen kuin aurinko laskee, läheisestä luolasta tulee vihainen piru, joka yrittää saada pelaajan kiinni kirveen kanssa. Kun piru saa pelaajan kiinni pelaaja syntyy pitkään käytävään, jonka päässä on kotimainen huoneisto. Kun pelaaja astuu huoneiston sisään, hän ei pääse enää takaisin käytävään. Kun pelaaja kävelee huoneeseen, jossa ihminen istuu lattialla television äärellä, palaa takaisin ensimmäiseen huoneeseen ja palaa takaisin huoneeseen, jossa ihminen istui, ihminen nousee seisomaan.Sitten pelaaja pystyy ohjaamaan ihmistä ja tarkoituksena on paeta pelaajan ensimmäistä pelihahmoa, joka jahtaa nyt pelaajaa kirveen kanssa. (Tässä vaiheessa lopetus haarautuu kahteen lopetukseen.) * Jos pelaaja pääsee käytävän toiseen päähän, pelaaja ilmestyy japanilaiseen kylpylään. Pelaajan pitää edetä kylpylässä rauhallisesti, jotta kaikki tarvittava tapahtuisi. Lopuksi pelaajan pitää kävellä hohtavasta ovesta sisään, jolloin peli loppuu. * Jos pelaaja ei pääse käytävän toiseen päähän, pelaaja ilmestyy huoneeseen, jossa hahmo lyö pelaajaa kirveellä, jonka jälkeen peli loppuu. * Neljäs lopetus tulee satunnaisesti minkä tahansa lopetuksen jälkeen. Pelaaja syntyy paikkaan, joka on kuin ulkoplaneetta. Pelaajan ei tarvitse tehdä mitään, että peli loppuisi, mutta paikasta löytää laulavan hahmon, jonka päällä on valokeila. ==Pelin kehitys== Amos Sorri aloitti kehittämään Sauna 2000:ta vuonna 2019. Hän teki pelin demo-version parissa kuukaudessa valmiiksi, jotta saisi sen "Haunted PS1 Demo Disc"-demo-kauhupeli- levylle. Haunted PS1 Demo Disc julkaistiin helmikuussa 2020 ja sen pelit saivat huomiota maailmanlaajuisesti. Sauna 2000:nen joukkorahoituskampanja aloitettiin kesäkuussa 2020. Sorri pyrkii saamaan joukkorahoituksella pelille uusia tekijöitä. ==Vastaanotto== Peli on saanut maailmanlaajuista suosiota ja hyvää palautetta. ==Lähteet== * * * Luokka:Vuoden 2020 videopelit Luokka:Suomessa kehitetyt videopelit Luokka:Kauhuvideopelit
Mellanox

Mellanox Technologies on israelilainen puolijohdevalmistaja. Yhtiön tuotteisiin kuuluu supertietokoneissa käytetty Infiniband-kytkentäverkko. Mellanox osti vuonna 2016 israelilaisen EZchip Semiconductorin vuonna 2016. EZchipin mukana yhtiö sai yhdysvaltalaisen Tileran, jonka EZchip osti vuonna 2014. Ostojen myötä Mellanox sai immateriaalioikeudet moniytimisiin Tile- suorittimiin sekä SkyMesh-kytkentään. Nvidia on ostanut Mellanoxin 6,9 miljardilla dollarilla vuonna 2020. == Lähteet == Luokka:Nvidia Luokka:Elektroniikkayhtiöt Luokka:Puolijohdevalmistajat
Annica Åhlén

Annica Gunilla Åhlén (s. 17. tammikuuta 1975 Trångsund, Huddinge, Ruotsi) on ruotsalainen maajoukkuetasolla 1980-, 1990- ja 2000-luvuilla pelannut jääkiekkoilija, jonka pelipaikka oli maalivahti. Hän pelasi Ruotsin naisten jääkiekkomaajoukkueessa olympialaisten jääkiekkoturnauksessa 1998 Naganossa ja 2002 Salt Lake Cityssä, jolloin Ruotsin joukkue saavutti pronssia. MM- kilpailuissa hän edusti maajoukkuettaan kaikissa turnauksissa 1990–1997 sekä Yhdysvalloissa 2001. EM-kilpailuissa Åhlén edusti Ruotsia kaikissa järjestetyissä turnauksissa. Seuratasolla hän edusti urallaan AIKia ja Brynäs IF:tä. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Vuonna 1975 syntyneet Luokka:Elävät henkilöt
Rutakon koulu

Rutakon koulu on suomenkielinen alakoulu (luokka-asteet 0–6) Sonkajärven kirkonkylän koulukeskuksessa Pohjois-Savossa. Vuonna 2018 Rutakon koulua kävi yhteensä 192 peruskoululaista. Tämän lisäksi koulussa toimi kolme esiopetusryhmää (2020) ja siellä annetaan erityisopetusta. ==Lähteet== ==Aiheesta muualla== *Lyseotien ja Rutakon koulut (peda.net) Luokka:Sonkajärven oppilaitokset Luokka:Suomen peruskoulut
Ernie Collett

Ernie Collett voi tarkoittaa ainakin seuraavia henkilöitä: * Ernie Collett (1914–1980), englantilainen jalkapalloilija * Ernie Collett (1895–1951), kanadalainen jääkiekkomaalivahti ja olympiavoittaja Luokka:Täsmennyssivut
Marvell Technology Group

Marvell Technology Group on puolijohdevalmistaja, jonka tuotteisiin kuuluvat ASIC-, järjestelmä- sekä verkkopiirit. Yritys on perustettu vuonna 1995, sillä on työntekijää, ja myynti on 2,7 miljardia dollaria. Marvell osti vuonna 2006 Inteliltä XScale-suorittimien oikeudet. Se osti puolijohdevalmistaja Caviumin kuudella miljardilla dollarilla. Kauppa valmistui vuonna 2018. Caviumin myötä Marvell sai QLogicin, jonka Cavium osti 1,36 miljardilla dollarilla. == Lähteet == Luokka:Puolijohdevalmistajat Luokka:NASDAQ-100-indeksi Luokka:Yhdysvaltalaiset pörssiyhtiöt
Marvell

Marvell voi tarkoittaa seuraavia: * Marvell Technology Group, puolijohdevalmistaja * Mar-Vell, sarjakuvahahmo * Andrew Marvell (1621–1678), englantilainen runoilija * Marvell (Arkansas)
Thomas Jefferson Randolph

Thomas Jefferson Randolph (12. syyskuuta 1792 – 8. lokakuuta 1875) oli yhdysvaltalainen maanviljelija ja poliitikko, joka toimi Virginian yleiskokouksen alahuoneen jäsenenä ja Virginian yliopiston rehtorina. Yhdysvaltain sisällissodan aikana Randolph oli eversti Konfederaation armeijassa. Randolph oli Yhdysvaltain kolmannen presidentin Thomas Jeffersonin vanhin lapsenlapsi. ==Lähteet== Luokka:Yhdysvaltalaiset demokraattipoliitikot Luokka:Vuonna 1792 syntyneet Luokka:Vuonna 1875 kuolleet
Southamptonin piirikunta

Southamptonin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 17 631 vuonna 2019. Piirikunnan hallintokeskus on Courtlandin kunta. Piirikunta perustettiin vuonna 1749. == Lähteet == == Aiheesta muualla == Luokka:Virginian piirikunnat
Mieczysław Batsch

Mieczysław Józef Batsch (1. tammikuuta 1900 Lviv – 28. syyskuuta 1977 Przemyśl, Ala-Karpatia) oli puolalainen jalkapalloilija. Hän pelasi Puolan jalkapallomaajoukkueessa olympialaisten jalkapalloturnauksessa 1924 Pariisissa. Pelaamissaan 11 maaottelussa Batsch teki kahdeksan maalia, joista neljä tuli ystävyysotteluissa Suomea vastaan. == Lähteet == Luokka:Puolalaiset jalkapalloilijat Luokka:Vuonna 1900 syntyneet Luokka:Vuonna 1977 kuolleet
Microchip Technology

Microchip Technology on Yhdysvaltalainen puolijohdevalmistaja. Yhtiö on perustettu vuonna 1989 ja sen päämaja sijaitsee Chandlerissa Arizonassa. Yhtiöllä on työntekijää myynnin ollessa 5,3 miljardia dollaria. Yhtiö kehittää, valmistaa ja myy mikrokontrollereita ja kehitystyökaluja. ==Yritysostoja== Microchip on laajentunut lukuisilla yritysostoilla. KeeLoq technology 1995http://ww1.microchip.com/downloads/pr_archive/en/en013185.pdf Puyallupin piikiekkotehdas Matsushita Semiconductor Corporation of Americalta 2000http://ww1.microchip.com/downloads/pr_archive/en/en013419.pdf TelCom Semiconductor vuonna 2000 300 miljoonalla osakkeita Hampshire Company vuonna 2008. http://ww1.microchip.com/downloads/pr_archive/en/en537840.pdf HI-TECH Software, australialainen yritys joka kehittää ANSI C-kääntäjää, 2009 ZeroG Wireless, 2009https://www.fierceelectronics.com/components/zerog-wireless- teams-microchip-technology Silicon Storage Technology (SST) 2010 Ident Technology AG 2012 Roving Networks 2012 Standard Microsystems Corporation (SMSC) 2012https://www.microchip.com/investor/Pressrelease/MCHP%20Acquisition%20of%20SMSC%20Closed.080212.pdf Novocell Semiconductor 2013 EqcoLogic 2014 https://www.businesswire.com/news/home/20131121006691/en/Microchip-Technology- Acquires-EqcoLogic Supertex 2014 Micrel 2015https://www.microchip.com/investor/Pressrelease/Microchip%20Technology%20to%20Acquire%20Micrel.050715.pdf Atmel 2016, 3,56 miljardilla Microsemi 2018https://www.microchip.com/investor/pressrelease/mchp%20to%20acquire%20microsemi%20corporation.030118.pdf Tekron International Limited 2020, uusiseelantilainen GPS-paikantimia ja tarkkuusajoittimia tekevä yhtiöhttps://www.microchip.com/en-us/about/news- releases/corporate/microchip-acquires-tekron-international-limited == Lähteet == Luokka:Puolijohdevalmistajat Luokka:Yhdysvaltalaiset pörssiyhtiöt
Romanichthyini

Romanichthyini on toinen ahventen (Percidae) kalaheimon Luciopercinae- alaheimon kahdesta tribuksesta. Siihen kuuluvat seuraavat kaksi sukua: * Zingel * Romanichthys == Lähteet == Luokka:Ahvenet
S/S Petsamo

S/S Petsamo oli suomalainen matkustaja- ja rahtihöyrylaiva, jonka Saksan laivaston sukellusvene U-34 torpedoi Irlannin etelärannikolla 10. heinäkuuta 1940. Laivan upotessa hukkui neljä miehistön jäsentä. Laiva oli tulossa Rosariosta Argentiinasta Irlannin Corkiin 7 300 tonnin maissilastissa. Laivan kapteeni ja 33 miehistöön kuulunutta pelastuivat Corkiin. Wrecksite.eu : D/S PetsamoSuomalainen hl. "Petsamo" upotettu Irlannin rannikolla, Laatokka, 13.07.1940, nro 77, s. 1, Kansalliskirjaston digitaaliset aineistot Petsamo oli 5 453 bruttorekisteritonnin alus, jonka pituus oli 123,9 metriä, leveys 15,7 metriä ja syväys 7,9 metriä. Laivassa oli kolmisylinterinen trippelihöyrykone, jonka teho oli 463 hevosvoimaa. Laivan suurin nopeus oli 10 solmua. Petsamo oli rakennettu 1907 William Beardmore & Companyn telakalla Glasgowissa liverpoolilaiselle Pacific Steam Navigation Company varustamolle nimellä S/S Junin. Laivalla oli useita omistajia. Vuonna 1926 holyheadiläinen varustamo William Thomas Shipping Company antoi sille nimeksi S/S Cambrian Idylle. Laiva tuli vuonna 1930 hankolaisen H. A. Elfvingin varustamon omistukseen ja sen nimeksi muutettiin Petsamo. Vuonna 1935 omistajaksi tuli hankolainen Elfvingin Kalastuslaivue ja vuonna 1936 hankolainen Ragnar Nordströmin omistama Suomen Kalastus Oy. Petsamo oli 1930-luvulla Elfvingin sillinpyyntilaivaston emäaluksena Islannin vesillä. Laiva oli uiva säilyketehdas, jossa työskenteli 300 miestä ja 150 nuorta tyttöä, ”sillipiikaa”. Laivaan kertynyttä kalaa kuljetettiin pienemmillä aluksilla Suomeen kesän aikana jo ennen kuin Petsamo palasi kotisatamaansa Hankoon. Sillialus houkutteli saariston nuorisoa – hailuotolainen Helvi Isola-Pernula lähti Islannin vesille 1930-luvulla, Kaleva 25.12.2017 == Lähteet == == Aiheesta muualla == * s/s Petsamo, Suomen merimuseon kuvakokoelma (Finna) * Elfvingin kalastuslaivueen S. S. Petsamo Hangon möljässä, Lauri Tanskan kuvakokoelma, Kirjastovirman kuva-arkisto * Ernst Lampén : Sillien kimpussa Islannin vesillä: Elfvingin kalastuslaivueessa. Otava 1931 digitoituna Doriassa Luokka:Höyrylaivat Luokka:Vuoden 1940 onnettomuudet
Cypress Semiconductor

Cypress Semiconductor on vuonna 1982 perustettu Piilaaksossa sijaitseva puolijohdevalmistaja. Yhtiön tuotteisiin kuuluvat järjestelmäpiirit ja kosketusnäytöissä käytettävät ratkaisut. Yhtiö on kehittänyt Wireless USB- teknologiaa, joka on tarkoitettu kilpailemaan Bluetoothin kanssa. Vuonna 2016 yhtiö osti Broadcomin esineiden internetiin liittyvän liiketoiminnan 550 miljoonalla dollarilla. Vuonna 2019 Infineon Technologies osti yhtiön 9,4 miljardilla dollarilla. == Lähteet == Luokka:Puolijohdevalmistajat
Tsuruga

Tsuruga () on Japanin kaupunki Honshūn saarella Chūbun tai Hokurikun alueella Fukuin prefektuurissa. Se sijaitsee prefektuurin keskiosassa Japaninmeren Tsuruganlahden rannikolla. Kaupunki on rakentunut Nosakavuorten ympäröimälle tasangolle Tsuruganlahden pohjukkaan. Siihen kuuluu myös puolet Tsurugan niemimaasta. Etelässä kaupunki rajautuu Shigan prefektuuriin. Tsurugassa on 65 175 asukasta (kesäkuussa 2020) ja sen pinta-ala on 251,41 neliökilometriä. Tsurugalla on yksi Japaninmeren rannikon parhaista luonnonsatamista, jonka ansiosta se kehittyi jo muinoin tärkeänä satamapaikkakuntana Hokurikun alueen ja Kioton ja Naran välisellä, Biwajärven kautta kulkevalla kauppareitillä. Edo-kaudella Tsurugan kautta liikkui muun muassa riisiä, teetä, soijaa ja Ezon eli Hokkaidōn merilevää (konbu). 1900-luvun alussa sieltä avattiin suora laivayhteys Vladivostokiin. Toisen maailmansodan jälkeen kaupankäynti hiljeni, mutta on vilkastunut jälleen 1980-luvun lopulta lähtien. Kaupunkioikeudet osana Japanin nykyistä kunnallishallintoa Tsurugalle myönnettiin vuonna 1937, toisena Fukuin prefektuurissa. Nykyisen alueensa kaupunki saavutti vuoden 1955 kuntaliitoksessa. Kaupunkiin on sijoittunut muun muassa elintarvike-, tekstiili-, kemian-, sementti- ja puuteollisuutta. Siellä toimii myös Tsurugan ydinvoimala. Tsurugan rakennettuun kulttuuriperintöön kuuluvat esimerkiksi Kehi-jingūn ja Jōgū-jinjan šintolaiset pyhäköt. Kehi-jingū on hyvin vanha pyhäkkö, joka toimi aiemmin Echizenin provinssin pääpyhäkkönä. Tsuguranlahden rannikolla levittäytyy Kehi no matsubaran mäntymetsä, yksi Japanin suurimmista. Historiallisia puutarhoja ovat Shibata-klaanin puutarha ja Seifuku-jin buddhalaisen temppelin puutarha. Osia kaupungin alueesta kuuluu Wakasanlahden puolikansallispuistoon ja Echizenin–Kaga-kaiganin puolikansallispuistoon. Tsurugaa palvelevat JR Nishi-Nihonin Hokuriku-päälinja ja Obama-linja. == Kuvia == Tiedosto:150228 Kehi-jingu Tsuruga Fukui pref Japan05s3.jpg|Kehi-jingūn pyhäkkö Tiedosto:Port of Tsuruga.jpg|Tsurugan satama Tiedosto:150228 Mt Saihogatake Mt Sazaegatake Tsuruga Fukui prefecture Japan04bs3.jpg|Kehi no matsubaran rannikkoa Tiedosto:Mongasaki.jpg|Mongasakin rannikkoa == Lähteet == == Aiheesta muualla == * Kaupungin internetsivut Luokka:Fukuin prefektuurin kaupungit
Narayanan lehmät

Narayanan lehmät () on lukujono, joka perustuu kaavaan a_n = a_{n-1} + a_{n-3}. Kolme ensimmäistä lukua ovat ykkösiä. Lukujono voidaan muodostaa myös, kun lasketaan ykkösen, luonnollisen luvun, kolmioluvun ja tetraedriluvun summa. Esimerkiksi lukujen 1, 10, 28 ja 20 summa on 59. Ensimmäiset lukujonon jäsenet ovat 1, 1, 1, 2, 3, 4, 6, 9, 13, 19, 28, 41 ja 60. == Lähteet == Luokka:Lukujonot
Bad-tibira

Bad-tibira (Tell al-Madineh) oli muinaissumerilainen kaupunki, joka tunnetaan Sumerin tarustussa paimenkuningas Dumuzin kotipaikkana. Kaupungin nimi on sumeriksi 𒂦𒁾𒉄𒆠, bad3-tibiraki, "kupariseppien muuri" tai "seppien linnoitus". Paikka sijaitsi nykyisen Dhi Qarin maakunnan alueella Etelä-Irakissa, Eufratin ja Tigriin välissä. Sumerilaisessa kuningasluettelossa mainitaan tämä kaupunki eräänä tulvaa edeltävänä pääkaupunkina. Dumuzi oli kuningasluettelon mukaan viimeinen Bad-Tibiran kolmesta hallitsijasta, ennen kuin Larak kukisti Bad- Tibiran. == Lähteet == Luokka:Sumerin kaupungit Luokka:Dhi Qar
Ouessantinlammas

pienoiskuva|250px|Ouessantinlammas Ouessantinlammas on lammasrotu, jonka alkuperä on Ranskan Bretagnessa olevalla Ouessantin saarella. Nykyisin kyseistä rotua kasvatetaan Ranskan lisäksi laajalti muuallakin Euroopassa sekä Yhdysvalloissa. Rotu hävisi Ouessantin saarelta, ja oli lähellä kuolla sukupuuttoon 1900-luvun puolivälissä. Rotu onnistuttiin kuitenkin palauttamaan muualle Ranskaan vietyjen yksilöiden avulla. Nykyään rotu on runsas, ja se on suosittu lemmikkieläin. Ouessantinlammas on pienikokoinen. Täysikasvuisen oinaan säkäkorkeus on noin 48 - 50 senttimetriä ja uuhien 45 - 46 senttimetriä. Vain uroksilla on suurikokoiset sarvet. Suurin osa on väriltään tummanruskeita tai mustia, mutta on myös poikkeuksia. Joillakin voi olla useampi kuin yksi väri, ja harvoissa tapauksissa ne voivat olla jopa valkoisia. == Lähteet== == Aiheesta muualla== Luokka:Lammasrodut Luokka:Bretagne Luokka:Ranskalaiset eläinrodut
Lahdenmäki

Lahdenmäki on suomalainen sukunimi, joka on muun muassa seuraavilla henkilöillä: *Ari Lahdenmäki (1977–2020), toimittaja ja tietokirjailija *Ella Lahdenmäki (s. 1988), näyttelijä *Jarkko Lahdenmäki (s. 1991), jalkapalloilija *Matti Lahdenmäki (1900–1968), kirjailija *Nathalie Lahdenmäki (s. 1974), suomalais-ranskalainen keramiikkataiteilija, tutkija ja opettaja *Timo Lahdenmäki (1947–2019), poliitikko ja Kommunistisen Työväenpuolueen puheenjohtaja 1988–1997
Juhani Ahon koulu

Juhani Ahon koulu on yläkoulu (luokka-asteet 7–9) Iisalmen kaupungissa Pohjois-Savossa. Se on kaupungin ainoa yläkoulu. Vuonna 2018 Juhani Ahon koulua kävi yhteensä 669 peruskoululaista. 2020-luvun taitteessa Juhani Ahon koulussa kaikki koululaiset saivat käyttöönsä kannettavan tietokoneen. Iisalmen keskustassa sijaitsevan yläkoulun naapurustosta löytyvät muun muassa Iisalmen lyseo (lukio), Iisalmen uusikirkko ja Iisalmen kulttuurikeskus. Koulurakennus valmistui 1957 arkkitehti Seppo Ruotsalaisen suunnittelemana. Siinä toimi aluksi Iisalmen tyttölyseo, jonka toiminta päättyi 1970. Rakennusta on korjattu 1981–1982 ja 2003 sekä tehty täydellinen peruskorjaus 2010–2012. Rakennuksen pohjakaava on omaksuttu Tanskasta Suomeen ja sen ideana on, että sivukäytävällisessä pohjaratkaisussa luokat sijaitsevat vain yhdellä sivulla käytävää. ==Lähteet== Luokka:Iisalmen oppilaitokset Luokka:Suomen peruskoulut
John McArthur

John McArthur (16. maaliskuuta 1791 - 28\. heinäkuuta 1862) oli brittiläinen merijalkaväen upseeri ja vesivärimaalari. Hän toimi pohjoisessa Australiassa nykyisen Pohjoisterritorion alueella sijaitsevan Port Essingtonin siirtokunnan komentajana kesäkuusta 1839 joulukuussa 1849 tapahtuneeseen siirtokunnan hylkäämiseen asti. Vuonna 1857 hänet ylennettiin kenraalimajuriksi. McArthurin vanhemmat olivat James McArthur ja Katherine Hawkins. Hänen isoveljensä Hannibal oli uraauurtava paimentolainen Uudessa Etelä-Walesissa Australiassa. Kapteenin arvoinen McArthur oli vuonna 1838 osana James John Gordon Bremerin retkikuntaa, joka perusti Port Essingtonin siirtokunnan. Hänestä tuli siirtokunnan virallinen komentaja kesäkuussa 1839 Bremerin poistuessa, mutta hän oli ollut epävirallisesti johdossa jo alusta alkaen. Hänen johtajuudellaan oli ilmeisesti suuri merkitys siirtokunnan selviytymisen kannalta. McArthur yritti Port Essingtonin komentajana kitkeä alaistensa keskuudesta alkoholismia, mihin miehet olivat syrjäisen sijainnin ja virikkeiden puutteen takia taipuvaisia. Hän rankaisi juopottelusta viikon jalkarautoihin sulkemisella, minkä lisäksi hän yritti järjestää alaisilleen aktiviteettejä, kuten voimistelua ja regatan. Alkoholiongelman lisäksi myös sisäiset konfliktit piinasivat siirtokuntaa - Thomas Henry Huxley, joka vieraili Port Essingtonissa vuonna 1849, kuvaili McArthurin ja muiden upseerien välistä keinottelua, juonittelua ja klikkiytymistä samanlaiseksi kuin mongolivaltakunnan kaanin hovissa.Allen 2008, s. 127 Paikallisten alkuperäisasukkaiden kanssa sen sijaan ei esiintynyt ongelmia ja tahot elivät yhteisymmärryksessä. Ainoastaan kerran vuonna 1847 tapahtui välikohtaus, jossa alkuperäisasukasmies sai surmansa brittien käsissä.Allen 2008, s. 127–128 Port Essingtoniin sijoitettuna McArthur maalasi jonkin verran vesivärimaalauksia kollegansa Owen Stanleyn tavoin. Hänen teostensa kohteet olivat yleensä idyllisempiä kuin Stanleyn. Hänen vuonna 1839 maalaamaansa teosta View of Victoria, Port Essington, Northern Australia käytetään usein Port Essingtonia kuvattaessa. Vuoden 1849 marraskuussa Port Essingtoniin saapui Henry Keppelin komentamassa HMS Meanderissa tieto, että siirtokunta oli määrätty hylättäväksi. McArthur määräsi Port Essingtonin asukkaat Meanderin kyytiin, ja alus lähti matkalle kohti Sydneytä, minne saavuttiin 7. helmikuuta 1850. Kolme kuukautta Sydneyyn saapumisensa jälkeen McArthur matkusti työkyvyttömäksi todettuna Rattlesnake-aluksessa Englantiin. Hän ei enää matkustanut Englannin ulkopuolelle. Vuonna 1857 hän sai ylennyksen kenraalimajuriksi. Hän kuoli 71-vuotiaana 28. heinäkuuta 1862. == Perhe == McArthur sai vaimonsa Maryn kanssa seitsemän poikaa. Heistä kaksi lähti hänen mukanaan Port Essingtoniin ja asui siellä hänen komentajuutensa ajan: James H. McArthur lähti HMS Britomartin kyydissä syyskuussa 1841, mutta John A. McArthur pysyi siirtokunnassa koko sen olemassaolon ajan ja seurasi isäänsä Sydneyyn ja myöhemmin Englantiin. == Lähteet == * === Viitteet === Luokka:Australialaiset henkilöt Luokka:Brittiläiset kenraalit Luokka:Vuonna 1791 syntyneet Luokka:Vuonna 1862 kuolleet
Benjamin Hübner

Benjamin Hübner (s. 4. heinäkuuta 1989 Wiesbaden) on saksalainen jalkapalloilija, pelipaikaltaan keskuspuolustaja. Hän on pituudeltaan 193-senttimetrinen. Hän edustaa Saksan Bundesliigassa pelaavaa Hoffenheimia. Hübner aloitti liigauransa Wehen Wiesbadenissa toukokuussa 2008. Kaudet 2012–2014 hän pelasi Aalenissa ja kaudet 2014–2016 Ingolstadtissa. Jälkimmäisellä Ingolstadtin-kaudellaan hän pelasi ensimmäisen kerran pääsarjassa, ja hänelle kertyi tuolloin 30 ottelua ja yksi maali helmikuussa 2016 Werder Bremeniä vastaan. Kesällä 2016 hän siirtyi pääsarjassa myöskin pelaavaan Hoffenheimiin, jossa hän on neljän kauden aikana pelannut 87 bundesliigaottelua ja tehnyt niissä kuusi maalia. Hän on toiminut joukkueen kapteeninakin. Kaudella 2017–2018 Hübner pelasi Eurooppa-liigassa kaksi ottelua ja teki niissä yhden maalin. Kaudella 2018–2019 hän pelasi Mestarien liigassa yhden ottelun. == Lähteet == Luokka:Saksalaiset jalkapalloilijat Luokka:Vuonna 1989 syntyneet Luokka:Elävät henkilöt
Steven Zuber

Steven Zuber (s. 17. elokuuta 1991 Winterthur) on sveitsiläinen jalkapalloilija, pelipaikaltaan keskikenttäpelaaja. Hän edustaa Kreikan Superliigassa pelaavaa AEK Ateenaa. Zuber aloitti liigauransa Sveitsin Superliigassa Grasshopperin joukkueessa kausina 2008–2013. Hän voitti Sveitsin cupin vuonna 2013. Hän pelasi Venäjän jalkapalloliigan TsSKA Moskovassa kauden 2013–2014 ja voitti Venäjän mestaruuden. Elokuussa 2014 Zuber siirtyi Hoffenheimiin. Alkuvuoden 2019 hän pelasi lainalla Stuttgartissa. Elokuussa 2020 hän siirtyi Eintracht Frankfurtiin. Hän on kauden 2020–2021 loppuun mennessä pelannut Bundesliigassa kolmessa joukkueessaan yhteensä 129 ottelua ja tehnyt niissä 14 maalia. Kaudella 2021–2022 hän pelasi AEK Ateenassa lainalla, ja kesällä 2022 hän siirtyi AEK:n omistukseen. Hän on kauden 2023–2024 loppuun mennessä pelannut Kreikan Superliigassa 94 ottelua ja tehnyt niissä 23 maalia. Mestarien liigassa hän on pelannut TsSKA Moskovan joukkueessa kuusi ottelua ja Hoffenheimissa kolme ottelua, joissa hän on tehnyt yhden maalin. Zuber on pelannut useissa Sveitsin nuorisomaajoukkueissa ja edusti maata Lontoon olympialaisissa 2012. Sveitsin A-maajoukkueessa hän pelasi ensimmäisen kerran maaliskuussa 2017 MM-karsintaottelussa Latviaa vastaan. Ensimmäiset kaksi maaottelumaaliaan hän teki lokakuussa 2017 MM- karsintaottelussa Unkaria vastaan. MM-kilpailuissa 2018 hän pelasi kolme ottelua avauskokoonpanossa ja oli poissa vain viimeisestä alkulohko-ottelusta sairastumisen vuoksi. Kesän 2021 EM-kilpailuissa hän pääsi toisessa alkulohko- ottelussa vaihdosta kentälle. Kolmannessa alkulohko-ottelussa Turkkia vastaan hän pelasi avauskokoonpanossa ja antoi syötön Sveitsin kaikkiin kolmeen maaliin. Neljännesvälierässä Ranskaa vastaan hän syötti joukkueensa ensimmäisen maalin, ja myös tappiollisessa puolivälieräottelussa Espanjaa vastaan hän pelasi avauskokoonpanossa. Vuoden 2022 MM-kilpailuista hän jäi loukkaantumisen vuoksi pois. Hän loukkaantui EM-kilpailuja 2024 edeltäneessä ystävyysottelussa Itävaltaa vastaan ja pelasi EM-turnauksessa vain neljännesvälierän ja puolivälierän, joissa hän tuli vaihdosta kentälle. Zuber on pelannut EM-kilpailujen 2024 loppuun mennessä 56 maaottelua ja tehnyt niissä 11 maalia. == Lähteet == Luokka:Sveitsiläiset jalkapalloilijat Luokka:Vuonna 1991 syntyneet Luokka:Elävät henkilöt
Kangaslammin koulu (Iisalmi)

Kangaslammin koulu on suomenkielinen alakoulu (luokka-asteet 0–6) Iisalmen kaupungissa Pohjois-Savossa. Peruskorjattu ja osin uudelleenrakennettu koulurakennus saatiin käyttöön vuonna 2017. Se on oppilasmäärältään kaupungin suurin alakoulu. Lukuvuoden 2022–2023 alkaessa koulua kävi 320 peruskoululaista ja 21 esioppilasta. Koulun lähellä on monia lähiliikunta- alueita, kuten frisbeegolfrata, nurmikenttä, skeittipuisto ja rantalentopallokenttä. Kangaslammin koulu toimii myös Iisalmen taajaman eteläosan äänestyspaikkana (äänestysalue Kangaslampi). Koulun pääoven yläpuolella olevan kellon ympärillä on Kirsi Kaulasen suunnittelema taideteos Taika-aika (2017). ==Lähteet== ==Aiheesta muualla== *By Iisalmi - Kangaslammin koulussa hyvä huomataan! ("Kankkulan" koulun esittelyvideo, 2018) (youtu.be) Luokka:Iisalmen oppilaitokset Luokka:Suomen peruskoulut
Syli (rahayksikkö)

Syli oli Guinean rahayksikkö vuosina 1972–1986. Guinean rahayksikkönä toimi vuoteen 1960 saakka CFA-frangi ja sen jälkeen Guinean frangi, jonka liikkeelle laskusta vastasi Guinean keskuspankki. Ranskan frangista, CFA-frangista sekä Malin ja Madagaskarin frangeista poiketen Guinean frangia ei devalvoitu vuonna 1969, mikä nosti sen arvoa suhteessa näihin valuuttoihin. Syli korvasi Guinean frangin 2. lokakuuta 1972. Sen nimi tarkoittaa susun kielessä norsua, joka oli hallitsevan Guinean demokraattisen puolueen tunnus sekä presidentti Sékou Tourén lempinimi. Yksi syli vastasi kymmentä Guinean frangia ja jakautui sataan cauriin. Jälkimmäinen nimitys perustuu Länsi-Afrikassa rahana käytettyihin kaurikotiloihin. Ensimmäinen seteli- ja kolikkosarja on päivätty vuodelle 1971. Se käsittää 50 caurin, 1, 2 ja 5 sylin kolikot sekä 10, 25, 50 ja 100 sylin setelit. Vuonna 1977 julkaistiin joukko 500, 1 000 ja 2 000 sylin hopea- ja kultakolikoita. Vanhat setelit vaihdettiin huhtikuussa 1981 uusiin 1, 2, 5, 10, 25, 50, 100 ja 500 sylin seteleihin, joista osa on päivätty vuodelle 1980. Seteleissä ja kolikoissa on kuvattu paikallisten aiheiden ja henkilöiden lisäksi Patrice Lumumba, Mohammed V, Kwame Nkrumah, Josip Broz Tito, Miriam Makeba ja Mao Zedong. Yksi syli vastasi 0,036 kultagrammaa, minkä perusteella sen virallinen kurssi oli aluksi 22,736 syliä yhdestä Yhdysvaltain dollarista ja 4,444 syliä Ranskan frangista. Syli sidottiin vuonna 1975 Kansainvälisen valuuttarahaston erityisnosto-oikeuteen, minkä seurauksena sen virallinen kurssi oli 19,8 syliä dollarilta. Mustan pörssin kurssi oli kuitenkin jo tuolloin lähes 180 syliä dollarilta, ja vuonna 1982 sallittiin myös vapaaseen markkinakurssiin perustuvat operaatiot. 6\. tammikuuta 1986 otettiin käyttöön uusi Guinean frangi, joka vastasi yhtä syliä. Virallinen valuuttakurssi nousi samalla 22,6:sta 300 frangiin dollarilta ja vapaa kurssi 340:een. ==Lähteet== Luokka:Afrikan rahayksiköt Luokka:Guinean talous Luokka:Historialliset rahayksiköt
Pittsylvanian piirikunta

Pittsylvanian piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 60 354 vuonna 2019. Piirikunnan hallintokeskus on Chathamin kunta. Piirikunta perustettiin vuonna 1767. == Lähteet == == Aiheesta muualla == Luokka:Virginian piirikunnat
Waltonin piirikunta (Florida)

Waltonin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 74 071 vuonna 2019. Piirikunnan hallintokeskus on DeFuniak Springsin kaupunki. Piirikunta perustettiin 29. joulukuuta 1824. == Lähteet == == Aiheesta muualla == Luokka:Floridan piirikunnat
Juhani Ahon museo

Juhani Ahon museo on Iisalmen kaupungissa sijaitseva paikallismuseo. Se toimii Mansikkaniemen pikku-pappilassa esitellen kirjailija Juhani Ahoa (1861-1921) ja 1800-luvun loppupuoliskon maalaispappilaa. Rakennus on Juhani Ahon lapsuudenkoti, jossa Aho asui vuosina 1865-1876. Hänen isänsä Theodor Brofeldt (1837-1914), toimi pitkään Iisalmen seurakunnan pappina. Pappilan päärakennus on 1840-luvulta; siellä on museon pysyvä näyttely. Pihapiirin aitoissa on vuosittain vaihtuvia näyttelyitä. Pappilan pihapiiristä lähtevä historiapolku esittelee Koljonvirran taistelua. Museota ylläpitää Iisalmen kaupunki. Museoalue kuuluu osana valtakunnallisesti merkittävään rakennetun kulttuuriympäristön kohteeseen Koljonvirran historiallinen maisema. Kotiseutuliitto valitsi Juhani Ahon museon vuoden 2020 Itä-Suomen paikallismuseoksi. == Lähteet == ==Aiheesta muualla== *Juhani Ahon museo (pohjois-savonmuisti.fi) Luokka:Iisalmen rakennukset ja rakennelmat Luokka:Suomen paikallismuseot Luokka:Suomen kotimuseot Luokka:Suomen 1800-luvulla rakennetut rakennukset ja rakennelmat Luokka:Iisalmen kulttuuri
Hillsborough’n piirikunta (Florida)

Hillsborough’n piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 1 471 968 vuonna 2019. Piirikunnan hallintokeskus on Tampan kaupunki. Piirikunta perustettiin 25. tammikuuta 1834. == Lähteet == == Aiheesta muualla == Luokka:Floridan piirikunnat
Keiteleen kirjasto

Keiteleen kirjasto on Keiteleen kirkonkylässä toimiva yleinen kirjasto. Se kuuluu Ylä-Savon kirjastoverkko Rutakkoon, jonka tarjontaa jäsenkuntien asukkaat voivat hyödyntää. Keiteleen ensimmäinen kirjasto perustettiin vuonna 1881. Nykyinen kirjastorakennus on vuodelta 1985. Kirjastorakennuksessa sijaitsee myös Talligalleria-näyttelytila. Kirjaston naapurustossa sijaitsee esimerkiksi Nilakan yhtenäiskoulu. == Lähteet == Luokka:Keiteleen rakennukset ja rakennelmat Luokka:Suomen kunnan- ja kaupunginkirjastot
Pielaveden kunnankirjasto

Pielaveden kunnankirjasto on Pielaveden kunnan kirkonkylässä toimiva yleinen kirjasto. Se kuuluu Ylä-Savon kirjastoverkko Rutakkoon, jonka tarjontaa jäsenkuntien asukkaat voivat hyödyntää. Pielaveden ensimmäinen kirjasto perustettiin vuonna 1866. Nykyinen kirjastorakennus on vuodelta 1980. Kirjaston lähistöllä sijaitsevat esimerkiksi Pielaveden yhtenäiskoulu, Pielaveden lukio ja Pielaveden linja-autoasema. == Lähteet == Luokka:Pielaveden rakennukset ja rakennelmat Luokka:Suomen kunnan- ja kaupunginkirjastot
Vesannon kirjasto

Vesannon kirjasto on Vesannon kirkonkylässä toimiva yleinen kirjasto. Se kuuluu Ylä-Savon kirjastoverkko Rutakkoon, jonka tarjontaa jäsenkuntien asukkaat voivat hyödyntää. Kirjastotoiminta Vesannolla alkoi vuonna 1879. == Lähteet == Luokka:Vesannon rakennukset ja rakennelmat Luokka:Suomen kunnan- ja kaupunginkirjastot
Hana Hegerová

Hana Hegerová (alkuperäisnimeltään Carmen Farkašová; 20. lokakuuta 1931 Bratislava – 23. maaliskuuta 2021https://www.idnes.cz/kultura/hudba/zemrela- hana-hegerova.A141203_171251_hudba_ts) oli tšekkiläis-slovakialainen laulaja ja näyttelijä.Hana Hegerová, the Czech Edith Piaf, turns 80 Radio Prague International Hegerová aloitti uransa näyttelijänä ja laulajana vuonna 1953 valmistuttuaan konservatoriosta. Hän otti käyttöön Hana-nimen varhain, koska arveli Carmenia yleisön silmissä mahtipontiseksi nimeksi aloittelevan näyttelijän kohdalla. 1950–1960-lukujen vaihteessa Hegerová esiintyi Prahan Rokoko-teatterissa. Tämän jälkeen hän siirtyi Semafor-teatteriin, jossa työskenteli vuoteen 1967 saakka. Osa hänen hittikappaleistaan on peräisin tältä ajalta. Näihin kuuluvat otteet jazzoopperasta Dobře placená procházka. Hegerová teki läheistä yhteistyötä Petr Hapkan kanssa.Czech singer Hana Hegerová hospitalized Radio Prague International Hegerová omistautui chansonille 1970-luvulta lähtien. Hänen ohjelmistoonsa kuului chansoneita tšekkiläisten ja slovakialaisten kirjoittajien sanoihin, mutta hän lauloi myös kappaleita, joiden alkuperäisiä esittäjiä olivat esimerkiksi Édith Piaf ja Jacques Brel. Hegerová esiintyi urallaan useissa elokuvissa ja levytti yli kaksikymmentä albumia. Hän teki kansainvälisiä esiintymisiä muiden muassa Ranskassa, Kanadassa, Saksassa ja Yhdysvalloissa. Hegerová julkaisi vielä vuonna 2010 positiivisia arvioita saaneen albumin Mlýnské kolo v srdci mém, mutta jätti esiintymisuran 80-vuotisjuhlavuonnaan 2011. Loppuvuodesta 2014 hänet otettiin Prahassa sairaalahoitoon sydäninfarktin jälkeen. == Lähteet == Luokka:Tšekkiläiset laulajat Luokka:Tšekkiläiset näyttelijät Luokka:Slovakialaiset laulajat Luokka:Slovakialaiset näyttelijät Luokka:Vuonna 1931 syntyneet Luokka:Vuonna 2021 kuolleet
Myh’ailo Maksymovytš

Mihail Aleksandrovitš Maksimovitš (; 1804–1873) oli ukrainalainen kirjailija. Hän oli kotoisin Pultavan kuvernementista. Hän opiskeli Moskovan yliopistossa ja oli siellä vuodesta 1833 kasvitieteen professori. Seuraavana vuonna hänet kutsuttiin venäläisen kirjallisuuden professoriksi juuri perustettuun Kiovan yliopistoon, mutta 1841 hän erosi virasta ja tutki koko loppuelämänsä Etelä- Venäjän historiaa, kansa- ja muinaistiedettä. Maksimovitš julkaisi 1827–1849 kolme kokoelmaa ukrainalaisia kansanlauluja, Ukrainan oloja käsitteleviä Dennitsa-nimisiä vihkoja (1830–1834) ja Kievljanin-nimistä kalenteria. Hän käänsi ukrainaksi muinaisvenäläisen Kimon Igorin sotaretkestä (1857) ja Psalttarin (1859). Maksimovitš oli ukrainalaisten kansallisen elämän huomattavimpia puoltajia. Hänen kootut teoksensa ilmestyivät 1876–1880. == Lähteet == == Aiheesta muualla == * Maksimovitj, Michail, Nordisk familjebok Luokka:Ukrainalaiset kirjailijat Luokka:Ukrainalaiset kirjallisuustieteilijät Luokka:Vuonna 1804 syntyneet Luokka:Vuonna 1873 kuolleet
Birger Palonkoski

Birger Johannes Palonkoski, entinen Brännfors (6. joulukuuta 1913 Kauhajoki – 21. joulukuuta 1998) oli rakennusmestari, joka sai ensimmäisenä Suomessa ylirakennusmestarin arvonimen, vuonna 1978. Palonkoski kävi keskikoulun ja valmistui rakennusmestariksi 1940. Hän osallistui sekä talvisotaan että jatkosotaan ja toimi välirauhan aikana rakennusmestarina Petsamon Nikkelin palveluksessa. Sotien jälkeen Palonkoski toimi rakennusmestarina Vaasassa sekä kaupungin että yksityisten palveluksessa, samoin kuin Vaasan tie- ja vesirakennuspiirin vastaavana rakennusmestarina. Vaasan läänin lääninrakennusmestariksi hänet nimitettiin vuonna 1954.50-vuotiaita. Helsingin Sanomat, 6.12.1963, s. 12. ==Lähteet== Luokka: Suomalaiset rakennusmestarit Luokka: Suomalaiset virkamiehet Luokka:Vuonna 1913 syntyneet Luokka:Vuonna 1998 kuolleet
Tierra de reyes

Tierra de reyes on televisioyhtiö Telemundon esittämä yhdysvaltalainen televisiosarja. Sen päärooleissa ovat Aarón Díaz, Ana Lorena Sánchez, Kimberly Dos Ramos, Gonzalo Garcia Vivanco, Scarlet Gruber, Christian de la Campa, Sonya Smith ja Fabián Ríos. == Aiheesta muualla == * Virallinen sivusto Luokka:Yhdysvaltalaiset draamasarjat Luokka:2010-luvun televisiosarjat Luokka:Telemundon telenovelat
Tayeb Salih

Tayeb Salih (; 12. heinäkuuta 1928 Karmakol – 18. helmikuuta 2009 Lontoo) oli sudanilainen kirjailija.Obituary: Tayeb Salih The GuardianAl-Tayyib Salih Britannica Hän kirjoitti arabian kielellä romaaneja ja novelleja, joissa tarkasteli perinteisten ja modernien elämäntapojen risteytymistä Afrikassa.Al- Tayyib Salih Britannica == Elämä == Salihin tausta oli Sudanin maaseudulla, mutta hän muutti nuorena Khartumiin, jossa aloitti yliopisto-opinnot. Vuonna 1952 hän lähti jatkamaan opiskelua Lontooseen. Hän kuului Isossa-Britanniassa koulutettujen sudanilaisten ensimmäiseen sukupolveen. Hän pysytteli Sudanin ulkopuolella suurimman osan loppuelämästään. Salih työskenteli BBC:n arabiankielisten palveluiden draamapäällikkönä, ministeriössä Qatarissa ja Pariisissa Unescon palveluksessa. Salih meni vuonna 1965 naimisiin skotlantilaisen Julia Macleanin kanssa. Pariskunta asettui Lontooseen ja oli naimisissa Salihin loppuelämän ajan. 1990-luvulla Salih tuomitsi artikkelissa Where did these people come from? islamistien vallankäytön Sudanissa ja kyseenalaisti sudanilaisen kulttuurin korvaamista uskonnollisilla painotuksilla. Salih kuoli 80-vuotiaana Lontoossa. Hänellä oli tyttäret Zainab, Sara ja Samira. == Kirjallisuus == Vuonna 1966 Salih julkaisi teoksen Mawsim al-hijrah ila al-shamal, joka on sittemmin käännetty kymmenille eri kielille. Teoksesta on tehty paljon akateemista analyysiä. Edward Said piti kirjaa yhtenä hienoimmista esimerkeistä modernista arabikirjallisuudesta, ja vuonna 2001 Damaskoksen arabialainen akatemia nimesi kirjan 1900-luvun tärkeimmäksi arabiankieliseksi romaaniksi. Salihin kerronnassa yhdistyvät realismi ja absurdistiset piirteet. Salihin myöhempi tuotanto jäi pitkälti pääteoksen varjoon. Hänen myöhempiä teoksiaan olivat novellikokoelma 'Urs al- Zayn (1967), kahdesta lyhyestä kirjasta 1970-luvulla koostettu Bandarshah ja myöhäisempi moniosainen omaelämäkerta. ==Suomennettu tuotanto== * Wad Hamidin dom-palmu, novelli; suomentanut Ilkka Lindstedt, Nuori voima: kulttuuriharrastajain lehti 2010: 2-3 == Lähteet == Luokka:Sudanilaiset kirjailijat Luokka:Vuonna 1928 syntyneet Luokka:Vuonna 2009 kuolleet